उन्होंने कहा कि निर्वाचन को स्वतंत्र, शांतिपूर्ण एवं निष्पक्षता से सम्पन्न कराने के लिये सभी प्रत्याशियों और उनके समर्थकों को आदर्श चुनाव आचार संहिता तथा धारा 144 पालन करना अनिवार्य है। बिना अनुमति के कोई भी जुलूस, रैली, सभाओं का आयोजन न किया जाये। सार्वजनिक, शासकीय सम्पत्ति, स्थल, भवन, परिसर में पोस्टर, वाल राइटिंग, कटआउट, होर्डिंग, बैनर आदि नहीं लगा सकते। चुनाव प्रचार हेतु वाहनों तथा सभा व चुनाव प्रचार हेतु लाउडस्पीकर का उपयोग जिला प्रशासन की पूर्वानुमति से ही कर सकते हैं। शैक्षिक संस्थाओं, पूजा स्थलों का उपयोग चुनाव प्रचार के लिये अनुमन्य नहीं है। वोट प्राप्त करने के लिये जाति या साम्प्रदायिक भावनाओं की अपील नहीं की जा सकती।